

**POSTUP ODOVZDÁVANIA ZÁVEREČNÝCH PRÁC**

* diplomové a bakalárske práce sa odovzdávajú **len v presne stanovenom termíne:**

|  |  |  |  |
| --- | --- | --- | --- |
| **Typ práce** | **Stanovený termín** | **Miestnosť** | **Čas** |
| diplomová práca  bakalárska práca | **7. december 2017** | študijný referát | od 8:00 do 13:00 h. |

* v prípade, že študent sa nemôže v daný deň osobne dostaviť, môže požiadať o odovzdanie svojho kolegu z ročníka, prípadne po vzájomnej dohode vedúceho práce,
* študent je povinný zaslať vygenerovaný protokol o originalite práce vedúcemu práce v dohodnutom termíne, aby ho mal vedúci práce k dispozícii pri vypracovaní posudku.
* pri odovzdávaní záverečnej práce sú požadované nasledujúce tlačivá:

1. Osobný záznam
2. Dotazník absolventa
3. Anotačný resp. analytický list (abstrakt z práce)
4. Posudok externého vedúceho práce + protokol o kontrole originality podpísaný externým vedúcim práce (len v prípade, ak vedúci práce nie je zamestnanec FRI)
5. Podpísaná LICENČNÁ ZMLUVA

* *posudok vedúceho práce, ktorý je zamestnanec FRI,* ***neodovzdáva študent*** *s prácou, ale odovzdáva ho vedúci práce spolu s podpísaným protokolom o originalite na sekretariáte príslušnej katedry do stanoveného termínu.*
* vyššie uvedené tlačivá **sú nevyhnutné** pre úspešné odovzdanie záverečnej práce, ktorá musí obsahovať **originál zadania.**V marci sa uskutoční informačné stretnutie študentov končiacich ročníkov s prodekanom pre vzdelávanie a príslušnými garantmi študijných programov týkajúci sa dokončovania záverečných prác a informácií o priebehu štátnych skúšok. Na tomto stretnutí budú študentom odovzdané originály zadaní záverečných prác. Termín konania stretnutia bude oznámený vo februári.
* všetky potrebné tlačivá študenti nájdu na [www.fri.uniza.sk](http://www.fri.uniza.sk) (štúdium – bc. / ing. štúdium – štátne skúšky – tlačivá)

|  |  |
| --- | --- |
| **Typ štúdia** | **Odkaz na tlačivá** |
| bakalárske štúdium | <http://www.fri.uniza.sk/stranka/tlaciva> |
| inžinierske štúdium | <http://www.fri.uniza.sk/stranka/tlaciva-ing> |

* diplomovú a bakalársku prácu odovzdá študent vedúcemu do 24. novembra 2017 (pokiaľ sa vedúci práce so študentom nedohodne inak) za účelom vypracovania posudku,
* po stanovenom termíne bude možné odovzdať záverečnú prácu **len na základe predloženej žiadosti o dodatočné odovzdanie záverečnej práce prodekanovi pre vzdelávanie v deň odovzdávania záverečnej práce.**

(žiadosť: <http://www.fri.uniza.sk/uploads/files/1431319203-ziadost-predlzenie.docx>)

* ten bude brať do úvahy len dôvody hodné osobitného zreteľa.

Termín odovzdania výkazu o štúdiu na študijnom referáte:

Posledný termín na uzatvorenie druhého ročníka inžinierskeho štúdia a uzatvorenie tretieho ročníka bakalárskeho štúdia **je 7. decembra 2017.**

Upozorňujeme študentov, aby sa po štátniciach dostavili na študijný referát:

* s indexom (index vám vráti štátnicová komisia) pre úplné uzatvorenie výkazu o štúdiu a potvrdenie o ukončení štúdia štátnou skúškou,
* s tlačivom na odchod zo školy.

|  |
| --- |
| Upozorňujeme študentov, aby pristupovali svedomito k procesu odovzdávania záverečnej práce a dodržali stanovený termín odovzdania záverečnej práce.  Po stanovenom termíne bude možné odovzdať záverečnú prácu len na základe predloženej žiadosti o dodatočné odovzdanie záverečnej práce prodekanovi pre vzdelávanie v deň odovzdávania záverečnej práce.  Ten bude brať do úvahy len dôvody hodné osobitného zreteľa!!! |

**Poznámky:**

V prípade otázok kontaktujte prosím: [studref@fri.uniza.sk](mailto:studref@fri.uniza.sk), [viliam.lendel@fri.uniza.sk](mailto:viliam.lendel@fri.uniza.sk)